पाएं अपने शहर की ताज़ा ख़बरें और फ्री ई-पेपरडाउनलोड करें
अजमेर स्मार्ट सिटी प्रोजेक्ट के तहत खानपुरा STP के निकट आना सागर एस्कैप चैनल पर बनी क्षतिग्रस्त पुलिया का निर्माण कार्य किया जा रहा है। निर्माण कार्य के दौरान सोमवार सुबह से आदर्शनगर रेलवे फाटक से रामगंज चुंगी तक भारी वाहनों के प्रवेश पर पूर्णतया पाबंदी कर दी है। वहीं स्थानीय लोग दो पहिया वाहनों के लिए वैकल्पिक मार्ग का उपयोग कर रहें हैं।
आदर्शनगर रेलवे फाटक से रामगंज चुंगी तक सुभाष नगर लिंक रोड पर यातायात का भारी दबाव है। इस मार्ग पर भारी वाहनों सहित स्थानीय लोगों का आवागमन बना रहता है। माखुपुरा STP के निकट आनासागर एस्कैप चैनल पर बनी पुलिया ( नारीशाला पुलिया ) जर्जर हो जाने पर नई पुलिया का निर्माण संबंधी कार्य आरंभ किया है। वर्तमान में पुलिया की चौड़ाई 5 मीटर है और मौजूदा सड़क की चौड़ाई 7 मीटर है।
यातायात पुलिस अधिकारियों एवं स्मार्ट सिटी अधिकारियों ने यातायात डायवर्जन किया। डीएवी शताब्दी स्कूल के सामने आदर्शनगर रेलवे फाटक से रामगंज चुंगी तकभारी वाहनों के प्रवेश पर पाबंदी लगाई है। पुलिया के निर्माण कार्य के दौरान मार्ग से भारी वाहनों का प्रवेश पूर्णतया निषेध ही रहेगा, लेकिन दो पहिया वाहन वैकल्पिक मार्ग का उपयोग कर सकेंगे।
ये वैकल्पिक मार्ग
माखुपुरा STP के निकट आनासागर एस्कैप चैनल पर निर्माणाधीन पुलिया के सहारे-सहारे वैकल्पिक मार्ग बनाया है। क्षेत्र में आस पास रहने वाले लोग इस मार्ग का उपयोग कर रहे हैं। इसी प्रकार चार पहिया एवं बड़े वाहनों को जोंसगंज से गढ़ीमालियान की ओर आ रहे मार्ग का उपयोग किया जा रहा है। आमजन की सुविधा के लिए स्मार्ट सिटी द्वारा साइन बोर्ड भी लगाए गए हैं। ताकि किसी को भी असुविधा ना हो।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hne_Deva hin_Deva zho_Hant eng_Latn